七律*十二生肖诗一至十二大结局 七律*十二生肖诗之一(子鼠) 深宫小隐冀平安,黑暗偏能学艺专。 论算我当凭耳目,求生谁肯问心肝。 缘梁走索虽名巧,过市何时不胆寒。 独幸支肖居首位,芳声竟少有余欢。 七律*十二生肖之二(丑牛) 勤劳力大善耕田,俯首甘为孺子牵。 献乳何曾嫌啃草,拉车岂敢怕挨鞭。 倾心吐胆疗人病,刻骨雕皮著史篇。 莫道一身多土气,曾随老子论虚玄。 七律*十二生肖诗之三(寅虎) 独啸山林号大虫,休凭牙爪亦威风。 一身权势由狐假,半卷丹青累犬充。 论志厌陪君主座,问心唯仰武松功。 相逢尽是谋皮客,宁守天然不受封。 七律*十二生肖诗之四(卯兔) 身行敏捷善奔驰,株守何曾与论痴。 执杵陪娥居月殿,清尘洗镜上莲池。 明心可照千秋夜,作笔能书万古诗。 相见时常咧嘴笑,谋安三窟耐人思。 七律*十二生肖诗之五(辰龙)一东 兴云播雨隐苍穹,搅海翻江气势雄。 乾卦六爻涵圣德,东方七宿显威风。 留名应是尊天子,匿迹原为爱叶公。 自古齐民唯信仰,何从首尾论神通。 七律*十二生肖诗之六(巳蛇) 原为大泽一长虫,能屈能伸号小龙。 以毒损名还治毒,逢凶救主更惩凶。 足无亦可攀高顶,皮蜕尤添不老容。 至爽为人甘吐胆,清肝明目建奇功。 七律*十二生肖诗之七(午马) 飞龙雅号志昂扬,卫国随军骋战场。 乱佐英雄争霸业,安驮雅士赏风光。 名成不是悲鸿画,命定何求伯乐相。 锦绣金鞍虽富贵,还凭劳苦创辉煌。 七律*十二生肖诗之八(未羊) 亲族繁荣秉性敦,常将身命报人恩。 乳干愿解群生渴,毛尽为求寒士温。 跪食怀仁行礼义,捐毫吸墨写乾坤。 斋餐陋舍心安逸,日日欢歌荡草原。 七律*十二生肖诗之九(申猴) 生身本是一山民,远祖曾为大圣人。 闲荡秋千消眼识,烦穿瀑布濯心尘。 才贤岂肯凭衣冠,名贵何求作帝臣。 虽有狙公施恨手,犹难取诈失天真。 生身好动性聪明,敢替人间抱不平。 宝殿御前参玉帝,老君炉上炼金精。 阎罗示弱龙王惧,武艺高强魔怪惊。 盖主功勋知退隐,千秋佛国铸芳名。 七律*十二生肖诗之十(酉鸡) 彩服丹冠似凤凰,能歌善舞爱风光。 篱边草地常梳羽,户外花丛自找粮。 喜啄铜盆传雅韵,欣书竹叶踩寒霜。 为驱黑暗离天下,夜夜辛勤唤太阳。 七律*十二生肖诗之十一(戌狗) 勇敢忠诚嗅觉灵,摇头摆尾善逢迎。 巡山捕猎无辞险,守夜防偷最尽情。 护主功高烹岂惧,看人眼恶骂犹荣。 不言衰败唯言旺,愿保黎民享太平。 七律*十二生肖之十二(亥猪) 古已成家发展长,群雄逐鹿尽能详。 争权戚氏成人彘,待客伯奢随鬼王。 酬德无忘身报主,结缘堪使佛跳墙。 生肖十二虽居后,幸得儿孙奕世昌。